वहीं, जीत के बाद नरेश शर्मा सहित उनके समर्थकों और भाजपा कार्यकर्ताओं ने शहर में रैली निकालते हुए जश्र मनाया। ढोल नगाड़ों और आतिशबाजी करते हुए कार्यकर्ताओं ने तमाम पार्षदों को भाजपा की जीत पर बधाई दी। विधायक राजीव जसरोटिया ने भी इस मौके पर तमाम पार्षदों को बधाई दी। विजयी रैली के दौरान तमाम पार्षदों ने लोगों का आभार जताया। नरेश शर्मा ने कहा कि भाजपा के सबका साथ सबका विकास का नारा भी यहां साकार हो गया है। पार्षदों ने उन्हें विजयी बनाने के साथ साथ दलित समाज की रेखा कुमारी को भी सफल बनाया है। आपको बता दें कि नरेश शर्मा इससे पहले भी नगर कमेटी के प्रधान पद पर रह चुके हैं। इसी तरह से नगरी कमेटी से भाजपा की ओर से प्रत्याशी कांता कुमारी प्रधान और कांग्रेस उम्मीदवार तरसेम पाल ने उपप्रधान पर अपना कब्जा जमाया है।